cyanic-selkie/wikianc huggingface dataset:
Μπαντζά Σι
Επαγγελματική σταδιοδρομία
Αφού πέρασε χωρίς ομάδα στο ντραφτ του NBA το 2014, ο Σι επέστρεψε στη Γαλλία και έγινε μέλος της Ελάν Μπεαρναί Πω-Ορτέζ της 1ης Γαλλίας. Κατά τη διάρκεια της πρώτης χρονιάς του, ο Σι είχε μέσο όρο 5,8 πόντους και 3,8 ριμπάουντ σε 18,3 λεπτά ανά παιχνίδι. Μετά από έναν χρόνο, άφησε την Ορτέζ και εντάχθηκε στην ΣΛΟΥΚ Νανσί. Έμεινε στην ομάδα για δύο χρονιές, παίζοντας σε 33 αγώνες και έχοντας κατά μέσο όρο 8,2 πόντους και 4,3 ριμπάουντ ανά αγώνα.
Στις 24 Ιουνίου 2016, εντάχθηκε στην ΑΣΒΕΛ Μπασκέτ της 1ης Γαλλίας και του Champions League. Με την ΑΣΒΕΛ, στην 1η Γαλλίας, είχε μέσο όρο 5,7 πόντους και 2,8 ριμπάουντ ανά παιχνίδι και 8 πόντους και 3,5 ριμπάουντ ανά αγώνα στο Champions League, όντας ένας από τους πιο θεαματικούς παίκτες λόγω των εκπληκτικών καρφωμάτων του.
Στις 15 Σεπτεμβρίου 2017, ο Σι αποχώρησε από την ΑΣΒΕΛ και εντάχθηκε στην ΑΕΚ της Ελληνικής Α1 Κατηγορίας, αντικαθιστώντας τον Κλάντονι Έρλι στην σύνθεση της ομάδας που αποχώρησε για πειθαρχικούς λόγους. Στις 17 Ιανουαρίου 2018, αποχώρησε από την ΑΕΚ και υπέγραψε με τη σερβική Παρτιζάν για το υπόλοιπο της περιόδου 2017–18. Στις 2 Μαρτίου, ο Σι υπέγραψε νέο συμβόλαιο μέχρι το καλοκαίρι του 2019.
Στις 11 Αυγούστου 2021, υπέγραψε με την Μετροπολιτάν 92 της 1ης Γαλλίας.
Κανονική περίοδος
Σημείωση: μόνο οι αγώνες στις κύριες εγχώριες διοργανώσεις περιλαμβάνονται. Συνεπώς, οι αγώνες στο κύπελλο ή σε ευρωπαϊκές διοργανώσεις παραλείπονται.
Εξωτερικοί σύνδεσμοι
Κατηγορία:Σμολ φόργουορντ Κατηγορία:Καλαθοσφαιριστές Νανσί Μπασκέτ Κατηγορία:Καλαθοσφαιριστές Πρωταθλήματος Ισπανίας Κατηγορία:Καλαθοσφαιριστές Παρτιζάν Βελιγραδίου Κατηγορία:Γάλλοι καλαθοσφαιριστές Κατηγορία:Καλαθοσφαιριστές Ελάν Μπεαρναί Πω-Λακ-Ορτέζ Κατηγορία:Καλαθοσφαιριστές ΜΚ Ανδόρα Κατηγορία:Καλαθοσφαιριστές ΑΣΒΕΛ Βιλερμπάν Κατηγορία:Καλαθοσφαιριστές ΑΕΚ Κατηγορία:Καλαθοσφαιριστές Αδριατικής Λίγκας
Τζάλεν Ρέινολντς
Ο Τζάλεν Ρέινολντς (Ντιτρόιτ, 30 Δεκεμβρίου 1992) είναι Αμερικανός επαγγελματίας καλαθοσφαιριστής. Με ύψος 2,08 μέτρα αγωνίζεται ως σέντερ στην Ούνικς Καζάν της VTB Λίγκα. Έπαιξε κολεγιακό μπάσκετ για το Πανεπιστήμιο Ξαβιέ πριν παίξει επαγγελματικά στην Ιταλία, την Ισπανία, τη Ρωσία, την Κίνα και το Ισραήλ.
Κολεγιακή σταδιοδρομία
Ο Ρέινολντς εγγράφηκε στο Πανεπιστήμιο Ξαβιέ το 2012 μετά την αποφοίτησή του από την Ακαδημία Μπρούστερ. Καθώς κρίθηκε μη επιλέξιμος, έμεινε εκτός την αγωνιστική περίοδο 2012-13 και έκανε την πρώτη εμφάνισή του στο Ξαβιέ κατά τη διάρκεια της χρονιάς 2013-14. Τέθηκε σε διαθεσιμότητα επ' αόριστον τον Ιανουάριο του 2014 Στατιστικά, η καλύτερή του χρονιά ήταν η 2014-15, τη δεύτερη αγωνιστική περίοδό του, όταν ο Ρέινολντς είχε κατά μέσο όρο 9,9 πόντους και 6,1 ριμπάουντ ανά παιχνίδι. Έλαβε τιμητικές διακρίσεις στο πρωτάθλημα του Μπιγκ Ιστ στην Ομάδα του Τουρνουά εκείνον τον χρόνο. Τον Μάρτιο του 2015, υποβλήθηκε καταγγελία εναντίον του από άλλον σπουδαστή, αλλά ο Ρέινολντς απαλλάχθηκε για το αυτό το θέμα τον Μάιο. Αφού σημείωσε μέσο όρο 9,6 πόντους και 6,5 ριμπάουντ ανά παιχνίδι την περίοδο 2015-16, ο Ρέινολντς δήλωσε για το ντραφτ του NBA 2016, αλλά έμεινε χωρίς ομάδα.
Επαγγελματική πορεία
Αφού πέρασε χωρίς ομάδα στο Ντραφτ του ΝΒΑ το 2016, τον Αύγουστο του 2016, υπέγραψε το πρώτο του επαγγελματικό συμβόλαιο με την Μπάσκετ Ρεκανάτι της Ιταλικής 2ης Κατηγορίας. Εμφανίστηκε σε 18 αγώνες για την ομάδα, έχοντας κατά μέσο όρο 18.2 πόντους και 7.9 ριμπάουντ ανά αγώνα.
Τον Ιανουάριο του 2017, μεταγράφηκε στην Παλακανέστρο Ρετζιάνα της Ιταλικής 1ης Κατηγορίας. Έπαιξε σε 17 παιχνίδια για τη Ρετζιάνα, με μέσο όρο 6.5 πόντους καθώς και 4.4 ριμπάουντ ανά αγώνα.
Τον Μάιο του 2018, υπέγραψε με την Μπαρτσελόνα Λάσα για το υπόλοιπο της αγωνιστικής περιόδου. Στις 4 Ιουλίου 2018, υπέγραψε μονοετές συμβόλαιο με τη Ζενίτ Αγίας Πετρούπολης του Πρωταθλήματος VTB.
Στις 19 Αυγούστου 2019, υπέγραψε με τους Ζεγιάνγκ Λάιονς του Κινεζικού Πρωταθλήματος (CBA). Στις 6 Δεκεμβρίου 2019, οι Στόκτον Κινγκς ανακοίνωσαν ότι απέκτησαν τον Ρέινολντς μετά την παραίτησή του από τους Ζεγιάνγκ Λάιονς.
Στις 28 Δεκεμβρίου 2019, υπέγραψε με τη Μακάμπι Τελ Αβίβ της Ισραηλινής 1ης Κατηγορίας ως κάλυψη τραυματισμών για τον Ταρίκ Μπλακ. Στις 9 Ιανουαρίου 2020, ο Ρέινολντς σημείωσε 17 πόντους στο δεύτερο παιχνίδι του στην Ευρωλίγκα με τη Μακάμπι, ενώ κατέγραψε επίσης επτά ριμπάουντ σε μία νίκη 95–89 επί της Άλμπα Βερολίνου. Ο Ρέινολντς χώρισε με την ομάδα στις 7 Μαΐου 2020.
Στις 24 Ιουνίου 2021, ο Ρέινολντς έκανε επίσημη την επιστροφή του στη Μακάμπι Τελ Αβίβ με διετές συμβόλαιο με προαιρετική επέκταση για τρίτο. Τη σεζόν 2021-22, είχε 8.9 πόντους και 4.6 ριμπάουντ μεταξύ άλλων σε 16:29 και 35 παιχνίδια Ευρωλίγκα.
Στις 15 Ιουλίου 2022, ανακοινώθηκε από την Ούνικς Καζάν. Στις 16 Μαΐου 2023, κατέκτησε την VTB Λίγκα αφού η Ούνιξ νίκησε στη σειρά των τελικών 4-1 την Λοκομοτίβ Κουμπάν. Συνολικά μέτρησε 13.6 πόντους, 5.5 ριμπάουντ και 1.1 κλεψίματα σε 43 ματς με τη φανέλα της Ούνικς. Στις 21 Ιουνίου 2023, ανανέωσε το συμβόλαιό του για ακόμα μία σεζόν.
The Basketball Tournament (TBT)
Το καλοκαίρι του 2017, ο Ρέινολντς έπαιξε στο The Basketball Tournament στο ESPN για την ομάδα Άρμορντ Άθλιτ. Αγωνίστηκε για το έπαθλο των 2 εκατομμυρίων δολαρίων και για την ομάδα Άρμορντ Άθλιρ, είχε μέσο όρο 12.8 πόντους ανά αγώνα, ευστοχώντας επίσης με 79 τοις εκατό πίσω από τη γραμμή των ελεύθερων βολών. Ο Ρέινολντς βοήθησε να πάει η ομάδα του στο Δυτικό Περιφερειακό Πρωτάθλημα, όπου έχασε από την Τιμ Τσάλεντζ ΑΛΣ με 75-63.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Πάουερ φόργουορντ Κατηγορία:Καλαθοσφαιριστές Παλακανέστρο Ρετζάνα Κατηγορία:Καλαθοσφαιριστές Μακάμπι Τελ Αβίβ Κατηγορία:Καλαθοσφαιριστές Μπάγερν Μονάχου Κατηγορία:Καλαθοσφαιριστές Μπαρτσελόνα Κατηγορία:Καλαθοσφαιριστές Ζενίτ Αγίας Πετρούπολης Κατηγορία:Καλαθοσφαιριστές Ούνικς Καζάν Κατηγορία:Καλαθοσφαιριστές Πρωταθλήματος Ισπανίας Κατηγορία:Καλαθοσφαιριστές ιταλικών συλλόγων Κατηγορία:Καλαθοσφαιριστές Λέγκα Μπάσκετ Σέριε Α Κατηγορία:Καλαθοσφαιριστές ρωσικών συλλόγων Κατηγορία:Καλαθοσφαιριστές VTB Λίγκα Κατηγορία:Καλαθοσφαιριστές γερμανικών συλλόγων Κατηγορία:Καλαθοσφαιριστές Πρωταθλήματος Γερμανίας
Γλώσσα Σαουίγια
Η Σαουίγια, ή Βερβερικά Σαουίγια, επίσης γράφεται Σαουία (μητρική μορφή: Tacawit [θaʃawiθ]), είναι Ζενατική Βερβερική γλώσσα που ομιλείται στην Αλγερία από τους Σαουίγια. Ομιλείται κυρίως στα Όρη Ωρές στην ανατολική Αλγερία και τις γύρω περιοχές, συμπεριλαμβανομένων των Μπάτνα, Χεντσέλα, Σετίφ, Ουμ Ελ Μπουάγκι, Σουκ Αχράς, Τέμπεσα και το βόρειο τμήμα της Μπίσκρα.
Γλώσσα
Οι Σαουίγια αποκαλούν τη γλώσσα τους με το όνομα Tacawit (Θασαουίθ) ([θʃawiθ] ή ), η οποία είναι επίσης γνωστή ως Νουμιδικά Βερβερικά. Οι εκτιμήσεις για τον αριθμό ομιλητών κυμαίνονται από 1.4 έως 3 εκατομμύρια ομιλητές.
Η γαλλική ορθογραφία Chaouïa είναι συνηθισμένη, λόγω της επιρροής της γαλλικής συμβάσεις σχετικά με την Αλγερία. Άλλες ορθογραφίες είναι οι Σαουί, Σαουία, Τατσαουίτ, Θασαουίθ και Θσεουίθ. Στα Σαουίγια, το αρχικό – προφέρεται θ σε αυτό το φωνητικό περιβάλλον. Συχνά μετατρέπεται σε, και έτσι το όνομα της γλώσσας στα Σαουίγια ακούγεται συχνά ως Χασαουίθ.
Μέχρι πρόσφατα ήταν άγραφη γλώσσα και η διδασκαλία της στο σχολείο ήταν σπάνια. Καθώς οι Σαουίγια ήταν κυρίως αγροτικοί και απομονωμένοι, κάνουν συχνές εναλλαγές κώδικα στα Αλγερινά Αραβικά, τα γαλλικά ή ακόμη και τα αγγλικά για να συζητήσουν μη-παραδοσιακά τεχνολογικά και κοινωνιολογικά θέματα.
Πρόσφατα, οι γλώσσες Σαουίγια και Καμπίλε έχουν αρχίσει να αποκτούν κάποιο πολιτιστικό κύρος και παρουσία στα μέσα ενημέρωσης χάρη στα βερβερικά πολιτιστικά και πολιτικά κινήματα στην Αλγερία και την εισαγωγή της Βερβερικής γλώσσας σε ορισμένα δημόσια σχολεία.
Ρόμαν Σόρκιν
Ο Ρόμαν Σόρκιν (רומן סורקין, γενν. 11 Αυγούστου 1996) είναι Ισραηλινός επαγγελματίας καλαθοσφαιριστής. Με ύψος 2,10 μ. αγωνίζεται ως πάουερ φόργουορντ / σέντερ για τη Μακάμπι Τελ Αβίβ.
Έπαιξε κολεγιακό μπάσκετ για το Πανεπιστήμιο του Όρεγκον πριν παίξει επαγγελματικά στο Ισραήλ.
Πρώιμη ζωή και σταδιοδρομία στο κολέγιο
Ο Σόρκιν γεννήθηκε στο Μινσκ της Λευκορωσίας. Έζησε τα δύο πρώτα του χρόνια στη Λευκορωσία πριν μεγαλώσει στο Ασντόντ του Ισραήλ.
Ο Σόρκιν έπαιξε τέσσερα χρόνια κολεγιακού μπάσκετ στο Πανεπιστήμιο του Όρεγκον. Στις 10 Νοεμβρίου 2017 κατέγραψε προσωπικό ρεκόρ με 23 πόντους και 7 ριμπάουντ στο ξεκίνημα της κολεγιακής πορείας του, ενώ ευστόχησε σε 8 από τα 9 σουτ εντός παιδιάς, σε μία νίκη με 70-54 επί του Κόπιν Στέιτ.
Μακάμπι Χάιφα (2018–2021)
Στις 28 Απριλίου 2018 ο Σόρκιν ξεκίνησε την επαγγελματική πορεία του με τη Μακάμπι Χάιφα του Ισραηλινού Πρωταθλήματος, υπογράφοντας τριετές συμβόλαιο. Εκείνη τη χρονιά, η Χάιφα τελείωσε την αγωνιστική περίοδο στην τελευταία θέση μεταξύ 12 ομάδων και υποβιβάστηκε στην 2η Κατηγορία Ισραήλ.
Στις 12 Απριλίου 2019 ο Σόρκιν σημείωσε 19 πόντους, υψηλό χρονιάς, ενώ πέτυχε 7 στα 11 σουτ εντός πεδιάς, μαζί με οκτώ ριμπάουντ σε μία ήττα με 77–79 από τη Χάποελ Άφουλα. Σε 30 παιχνίδια που έπαιξε κατά τη διάρκεια της περιόδου 2018-19, είχε μέσο όρο 8,4 πόντους και 4,4 ριμπάουντ ανά παιχνίδι. Ο Σόρκιν κέρδισε τον τίτλο της 2ης Κατηγορίας Ισραήλ το 2019 με τη Χάιφα, κερδίζοντας την άνοδο στην Ισραηλινή 1η Κατηγορία.
Στις 8 Δεκεμβρίου 2019 ο Σόρκιν σημείωσε ένα νικητήριο σουτ με 1,6 δευτερόλεπτα να απομένουν, δίνοντας στη Χάιφα μία νίκη με 77–75 επί της Χάποελ Μπερ Σεβά. Στις 3 Φεβρουαρίου 2020 σημείωσε 22 πόντους, προσωπικό υψηλό του, ενώ ευστόχησε σε 6 από τα 6 τρίποντα, μαζί με πέντε ριμπάουντ σε μία νίκη με 93–84 επί της Χάποελ Γκιλμπόα Γκαλίλ. Την σεζόν 2020-21 «έγραψε» 13,4 πόντους, 7,2 ριμπάουντ και 2 ασίστ σε 29 παιχνίδια του Πρωταθλήματος Ισραήλ.
Μακάμπι Τελ Αβίβ (2021–σήμερα)
Στις 21 Ιουλίου 2021 υπέγραψε με τη Μακάμπι Τελ Αβίβ της 1ης Κατηγορίας Ισραήλ. Τη σεζόν 2021-22, μέτρησε στην Ευρωλίγκα 2.9 πόντους και 1.8 ριμπάουντ. Στις 6 Φεβρουαρίου 2023, ανανέωσε το συμβόλαιό του με την ομάδα μέχρι το 2025. Στις 13 Ιουνίου κατέκτησε το Πρωτάθλημα Ισραήλ, αφού η Μακάμπι νίκησε την Χάποελ με 2-1 στη σειρά των τελικών. Ο ίδιος στον καθοριστικό αγώνα είχε 13 πόντους και 9 ριμπάουντ. Επίσης, αναδείχτηκε μέλος της καλύτερης πεντάδας του ισραηλινού πρωταθλήματος.
Εθνική Ομάδα
Ο Σόρκιν ήταν μέλος των εθνικών ομάδων κάτω των 18 και κάτω των 20 του Ισραήλ.
Τον Αύγουστο του 2014 ο Σόρκιν συμμετέσχε στο Ευρωπαϊκό Πρωτάθλημα Εφήβων 2ης Κατηγορίας της FIBA του 2014, όπου είχε μέσο όρο 14,1 πόντους και 9,9 ριμπάουντ ανά παιχνίδι.
Εξωτερικοί σύνδεσμοι
Κατηγορία:Ισραηλινοί καλαθοσφαιριστές Κατηγορία:Πάουερ φόργουορντ Κατηγορία:Σέντερ Κατηγορία:Καλαθοσφαιριστές Εθνικής Ισραήλ Κατηγορία:Καλαθοσφαιριστές Ευρωμπάσκετ 2022 Κατηγορία:Καλαθοσφαιριστές Μακάμπι Χάιφα Κατηγορία:Καλαθοσφαιριστές Πρωταθλήματος Ισραήλ Κατηγορία:Καλαθοσφαιριστές Μακάμπι Τελ Αβίβ
Μάχη του Ζάαλφελντ
Η Μάχη του Ζάαλφελντ ήταν μία από τις συγκρούσεις που πραγματοποιήθηκαν πριν τις μεγάλες μάχες στην Ιένα και στο Άουερστετ. Διεξήχθη πλησίον της πόλης Ζάαλφελντ (Saalfeld) της Θουριγγίας στις 10 Οκτωβρίου 1806 ανάμεσα στη γαλλική 1η Μεραρχία του 5ου Σώματος Στρατού (ΣΣ) του στρατάρχη Λαν, κάτω από τις διαταγές των υποστράτηγων Λουί-Γκαμπριέλ Συσσέ (γαλ. Louis-Gabriel Suchet, διοικητής της μεραρχίας) και Κλοντ-Βικτόρ Περέν (γαλ. Claude-Victor Perrin, αρχηγός του επιτελείου της) και τη Μεραρχία Φρουράς της Στρατιάς του πρίγκηπα Φρειδερίκου Λουδοβίκου του Χοενλόε-Ίνγκελφινγκεν, της οποίας μέραρχος ήταν ο πρίγκιπας της Πρωσίας Λουδοβίκος Φερδινάνδος. Η μάχη τελείωσε με τη νίκη των Γάλλων και το θάνατο του πρίγκιπα Λουδοβίκου Φερδινάνδου.
Η Μάχη
Ο πρίγκιπας Λουδοβίκος Φερδινάνδος ήταν ένας από τους κύριους υποστηρικτές του πολέμου ενάντια στη Γαλλία. Πίστευε ότι μπορούσε να νικήσει τον Λαν με τον αριθμητικά ανώτερο -όπως θεωρούσε- στρατό του, που βρισκόταν κοντά στην Ιένα. Προφανώς δεν γνώριζε ότι η μεραρχία που πίστευε πως ήταν ο στρατός του Λαν, ήταν στην πραγματικότητα ένα μέρος μόνο αυτού και το υπόλοιπο στράτευμα θα ερχόταν αργότερα. Ο Λουδοβίκος Φερδινάνδος τοποθέτησε τους άντρες του σε χαμηλό υψόμετρο έξω από την πόλη Ζάαλφελντ απέναντι από τα γαλλικά στρατεύματα που είχαν ξεκινήσει επιθέσεις. Ο στρατάρχης Λαν και ο υποστράτηγος Συσσέ παρατήρησαν ότι ένα μέρος της πρωσικής μεραρχίας βρισκόταν στο ποτάμι, υπολογίζοντας ως εκ τούτου ότι υπερτερούσαν αριθμητικά.
Ο Λαν βομβάρδισε για λίγο τις πρωσικές γραμμές και μόλις παρατήρησε σημάδια αποδιοργάνωσης, διέταξε το πεζικό του να εφορμήσει. Χτυπημένες και μικρότερες αριθμητικά, οι πρωσικές γραμμές σύντομα "έσπασαν" έξω από τα τείχη του Ζάαλφελντ. Αντιληφθείς καθυστερημένα την αποτυχία του, ο Πρώσος πρίγκιπας τοποθέτησε τον εαυτό του στην κορυφή του ιππικού και ξεκίνησε επίθεση εναντίον των γαλλικών γραμμών, σε μια προσπάθεια να ανακουφίσει το πεζικό του. Η επίθεση αποκρούστηκε και ο ίδιος ο Λουδοβίκος Φερδινάνδος βρέθηκε σε μάχη σώμα με σώμα με τον λοχία Γκιντέ (Guindey) του 10ου Συντάγματος Ουσάρων, ο οποίος του έδωσε την ευκαιρία να παραδοθεί. Αρνούμενος να παραδοθεί, ο Λουδοβίκος Φερδινάνδος απάντησε τραυματίζοντας σοβαρά τον Γάλλο λοχία στο κεφάλι με το ξίφος του, αλλά στην προσπάθειά του να ξεφύγει έπεσε από το χτύπημα του σπαθιού του Γκιντέ και πέθανε αμέσως.
Η μάχη τελείωσε με νίκη των Γάλλων. Οι απώλειες των Γάλλων ήταν μόλις 172 νεκροί και τραυματίες. Οι απώλειες των Πρώσων αριθμούσαν 700 νεκρούς και τραυματίες, καθώς και 20 κανόνια και 1.000 αιχμαλώτους, ανάμεσα στους οποίους βρισκόταν ο υποστράτηγος Μπεβιλάκουα (Friedrich August Bevilaqua), διοικητής των σαξονικών δυνάμεων που έλαβαν μέρος στη μάχη.
Πηγές
Κατηγορία:Μάχες Ναπολεόντειων Πολέμων Κατηγορία:Πόλεμοι της Πρωσίας
Γυαλιά εικονικής πραγματικότητας
thumb|Ένα σετ γυαλιών εικονικής πραγματικότητας που κυκλοφόρησε το 2016
Τα γυαλιά εικονικής πραγματικότητας (αγγλ.: Virtual reality headset) είναι συσκευή προσαρμοζόμενη στο κεφάλι που παρέχει εικονική πραγματικότητα για τον χρήστη. Τα γυαλιά εικονικής πραγματικότητας (VR) χρησιμοποιούνται ευρέως με τα βιντεοπαιχνίδια, αλλά χρησιμοποιούνται και σε άλλες εφαρμογές, συμπεριλαμβανομένων προσομοιωτών και εκπαιδευτών. Περιλαμβάνουν μια στερεοσκοπική οθόνη τοποθετημένη στο κεφάλι (παρέχοντας ξεχωριστές εικόνες για το κάθε μάτι), στερεοφωνικό ήχο και αισθητήρες παρακολούθησης κινήσεως της κεφαλής (που μπορεί να περιλαμβάνουν γυροσκόπια, επιταχυνσιόμετρα, μαγνητόμετρα, συστήματα δομημένου φωτός κ.λπ. ). Ορισμένα γυαλιά VR διαθέτουν επίσης αισθητήρες παρακολούθησης των ματιών και χειριστήρια παιχνιδιών.
Παραπομπές
Κατηγορία:Περιφερειακά υπολογιστών Κατηγορία:Αμερικανικές εφευρέσεις
Ρόμπερτ Οπέλ
Ο Ρόμπερτ Οπέλ (αγγλικά: Robert Opel, γεννημένος ως Ρόμπερτ Οππέλ, 23 του Οκτωβρίου 1939 - 7 Ιούλη 1979) ήταν ένας Αμερικανός φωτογράφος και ιδιοκτήτης γκαλερί τέχνης και έγινε διάσημος ως κατά τη διάρκεια της απονομής των Βραβείων Όσκαρ στην 46η Απονομή το 1974.
Ζωή
Ο Οπέλ γεννήθηκε στο Ίστ Όραντζ (East Orange, NJ) του Νιού Τζέρζι το 1939. Ως παιδί, έζησε στον Καναδά, το Κάνσας, το Κεντάκι και πριν η οικογένειά του εγκαταστάθηκε στο Πίτσμπουργκ, PA, όπου παρακολούθησε το δημοτικό, το γυμνάσιο και το κολέγιο. Όταν μεγάλωσε ο Ρόμπερτ Οπέλ, αφαίρεσε το ένα "π" από το επίθετο του, τη στιγμή που έγινε ακτιβιστής, ώστε να αποστασιοποιηθεί από την οικογένειά του στο Πίτσμπουργκ. Ο Οπέλ ήταν σχετικά δραστήριος πράγμα που προκάλεσε οικογενειακή αμηχανία.
1219 Μπρίτα
Η Μπρίτα (Britta) είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,807. Ανακαλύφθηκε το 1932 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη.
Φυσικά χαρακτηριστικά
Η μέση διάμετρος της Μπρίτας εκτιμάται σε 11,44 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,2267. Η Μπρίτα περιστρέφεται γύρω από τον εαυτό της μία φορά κάθε 5 ώρες και 34,5 λεπτά.
Εξωτερικοί σύνδεσμοι
Μπριτα
Novavax
Η Novavax, Inc. είναι μια αμερικανική εταιρεία βιοτεχνολογίας με έδρα το Gaithersburg, Μέριλαντ, η οποία αναπτύσσει εμβόλια για την αντιμετώπιση σοβαρών μολυσματικών ασθενειών. Πριν από το 2020, οι επιστήμονες της εταιρείας ανέπτυξαν πειραματικά εμβόλια για τη γρίπη και τον αναπνευστικό συγκυτιακό ιό (RSV), καθώς και τον Έμπολα και άλλες αναδυόμενες μολυσματικές ασθένειες. Κατά τη διάρκεια του 2020, η εταιρεία ανακατεύθυνε τις προσπάθειές της για να επικεντρωθεί στην ανάπτυξη και έγκριση του εμβολίου NVX-CoV2373 για τον COVID-19.
Το εμβόλιο τους, Nuvaxovid, εγκρίθηκε στην Ευρωπαϊκή Ένωση στα τέλη του 2021 και στον Καναδά τον Φεβρουάριο του 2022, ως το πέμπτο εμβόλιο κατά του COVID-19, μετά τα Pfizer/BioNTech, Moderna, Janssen και AstraZeneca.
Ιστορία
Τον Ιούνιο του 2013, η Novavax απέκτησε την πλατφόρμα ενισχυτικού Matrix-M με την αγορά της σουηδικής εταιρείας Isconova AB και μετονόμασε τη νέα της θυγατρική Novavax AB.
ResVax
Τον Μάρτιο του 2015, η εταιρεία ολοκλήρωσε μια δοκιμή Φάσης Ι για το υποψήφιο εμβόλιο Έμπολα, καθώς και μια μελέτη φάσης ΙΙ σε ενήλικες για το εμβόλιο RSV, το οποίο θα γίνει ResVax. Η δοκιμή ResVax ήταν ενθαρρυντική καθώς έδειξε σημαντική αποτελεσματικότητα έναντι της μόλυνσης από RSV, χρησιμοποιώντας μια θεραπεία βασισμένη σε νανοσωματίδια χρησιμοποιώντας μια ανασυνδυασμένη λιποπρωτεΐνη F ή σαπωνίνη, «εξαγόμενη από τον φλοιό Quillaja saponaria [ή;] Molina μαζί με χοληστερόλη και φωσφολιπίδιο». Αποσκοπεί στην τόνωση της αντίστασης στη μόλυνση από τον αναπνευστικό συγκυτιακό ιό, στοχεύοντας τόσο σε ενήλικες όσο και σε βρεφικούς πληθυσμούς.
Το 2016 η πρώτη δοκιμή φάσης ΙΙΙ της εταιρείας, η δοκιμή Resolve σε 12.000 ενήλικες, για το εμβόλιο του αναπνευστικού συγκυτιακού ιού, που θα ονομαζόταν ResVax, απέτυχε τον Σεπτέμβριο. Αυτό προκάλεσε μια πτώση 85% στην τιμή της μετοχής της εταιρείας. Τα αποτελέσματα των δοκιμών σε ενήλικες Φάσης ΙΙ που δημοσιεύθηκαν επίσης το 2016 έδειξαν διέγερση της αντιγονικότητας, αλλά αποτυχία στην αποτελεσματικότητα. Η αξιολόγηση αυτών των αποτελεσμάτων πρότεινε ότι μια εναλλακτική στρατηγική δοσολογίας μπορεί να οδηγήσει σε επιτυχία, οδηγώντας σε σχέδια για τη διεξαγωγή νέων δοκιμών φάσης ΙΙ. Οι δυσκολίες της εταιρείας το 2016 οδήγησαν σε μια στρατηγική τριών μερών για το 2017: μείωση κόστους μέσω αναδιάρθρωσης και τερματισμό του 30% του εργατικού δυναμικού της. καταβολή περισσότερης προσπάθειας για την κυκλοφορία του ResVax στην αγορά. και έναρξη κλινικών δοκιμών σε εμβόλιο για τον ιό Ζίκα.
Παράλληλα με τις μελέτες για ενήλικες του ResVax, το εμβόλιο δοκιμαζόταν επίσης το 2016 κατά της βρεφικής λοίμωξης από RSV μέσω της οδού της μητρικής ανοσοποίησης.
Το 2019, οι κλινικές δοκιμές σε τελευταίο στάδιο του ResVax απέτυχαν για δεύτερη φορά, γεγονός που είχε ως αποτέλεσμα σημαντική πτώση της εμπιστοσύνης των επενδυτών και μείωση 70% της κεφαλαιακής αξίας για την εταιρεία. Ως δευτερεύον αποτέλεσμα, η εταιρεία αναγκάστηκε να προβεί σε αντίστροφη διάσπαση μετοχών προκειμένου να διατηρήσει την ελάχιστη πιστοποίηση του Nasdaq, που σημαίνει ότι κινδύνευε να διαγραφεί.
1220 Κρόκος
Φυσικά χαρακτηριστικά
Η μέση διάμετρος του Κρόκου εκτιμάται σε 19,6 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,093. Ο Κρόκος περιστρέφεται πιθανώς γύρω από τον εαυτό του μία φορά κάθε 737 ώρες (30 ημέρες και 17 ώρες) — ίσως η βραδύτερη περιστροφή για αστεροειδή της Κύριας Ζώνης.
Novavax
NanoFlu
Το NanoFlu είναι ένα τετραδύναμο εμβόλιο γρίπης, το οποίο ολοκλήρωσε με επιτυχία τις κλινικές δοκιμές Φάσης ΙΙ το 2019. Τον Ιανουάριο του 2020, του χορηγήθηκε ονομασία γρήγορης διαδρομής από τον Οργανισμό Τροφίμων και Φαρμάκων των ΗΠΑ (FDA) για να προχωρήσει σε δοκιμές Φάσης ΙΙΙ, οι οποίες ολοκληρώθηκαν τον Μάρτιο του 2020.
Οικονομικά και εξωτερικές χορηγίες
Η Novavax χρηματοδοτείται τόσο από δημόσιους όσο και από ιδιώτες επενδυτές, εκ των οποίων περίπου το 50% των μετοχών ελεύθερης διασποράς κατέχονται από θεσμικούς επενδυτές.
1220 Κρόκος
Εξωτερικοί σύνδεσμοι
Κροκος
Novavax
Οικονομικά και εξωτερικές χορηγίες
Η Novavax χρηματοδοτείται από έναν συνδυασμό ιδιωτικών και δημόσιων επενδύσεων. Το 2015, η Novavax έλαβε μια ερευνητική επιχορήγηση 89 εκατομμυρίων δολαρίων ΗΠΑ από το Ίδρυμα Bill and Melinda Gates για την υποστήριξη της ανάπτυξης ενός εμβολίου κατά του ανθρώπινου αναπνευστικού συγκυτιακού ιού για βρέφη μέσω μητρικής ανοσοποίησης.
Τον Μάιο του 2020, η Novavax έλαβε 384 εκατομμύρια δολάρια ΗΠΑ από το Coalition for Epidemic Preparedness Innovations για να χρηματοδοτήσει την αξιολόγηση πρώιμου σταδίου σε υγιείς ενήλικες του υποψηφίου εμβολίου COVID-19 NVX-CoV2373 της εταιρείας και να αναπτύξει πόρους για προετοιμασία για παραγωγή μεγάλης κλίμακας, εάν το εμβόλιο αποδεικνύεται επιτυχημένο. Η CEPI είχε ήδη επενδύσει 4 εκατομμύρια δολάρια τον Μάρτιο.
Στις 7 Ιουλίου 2020, κατά τη διάρκεια της διακυβέρνησης Ντόναλντ Τραμπ, η εταιρεία έλαβε δάνειο 1,6 δισεκατομμυρίων δολαρίων από την κυβέρνηση των Ηνωμένων Πολιτειών από το πρόγραμμα Operation Warp Speed ​​για την κάλυψη των δοκιμών, της εμπορευματοποίησης και της παραγωγής ενός πιθανού εμβολίου κατά του κορωνοϊού στις Ηνωμένες Πολιτείες, με στόχος της παροχής 100 εκατομμυρίων δόσεων έως τον Ιανουάριο του 2021.
Έρευνα και ανάπτυξη εμβολίων
Τον Ιανουάριο του 2020, η Novavax ανακοίνωσε την ανάπτυξη ενός υποψηφίου εμβολίου, με το όνομα NVX-CoV2373, για τη δημιουργία ανοσίας στον SARS-CoV-2. Το NVX-CoV2373 είναι ένα εμβόλιο υπομονάδας πρωτεΐνης που περιέχει την πρωτεΐνη ακίδας του ιού SARS-CoV-2. Το έργο της Novavax βρίσκεται σε ανταγωνισμό για την ανάπτυξη εμβολίων μεταξύ δεκάδων άλλων εταιρειών.
Τον Ιανουάριο του 2021, η εταιρεία κυκλοφόρησε δοκιμές φάσης ΙΙΙ που έδειξαν ότι έχει 89% αποτελεσματικότητα κατά του Covid-19 και επίσης παρέχει ισχυρή ανοσία έναντι νέων παραλλαγών. Έχει υποβάλει αίτηση για χρήση έκτακτης ανάγκης στις ΗΠΑ και στο Ηνωμένο Βασίλειο, αλλά θα διανεμηθεί πρώτα στο Ηνωμένο Βασίλειο. Από τον Μάιο του 2021, η εταιρεία δεν προβλέπει ότι θα καταθέσει για έγκριση στο Ηνωμένο Βασίλειο «μέχρι τον Ιούλιο το νωρίτερο». Στις 14 Ιουνίου 2021, η Novavax ανακοίνωσε συνολική αποτελεσματικότητα 90,4% στη δοκιμή Φάσης 3 στις ΗΠΑ και το Μεξικό. Από τα συνολικά 77 κρούσματα COVID-19 μεταξύ του εθελοντή της δοκιμής, τα 14 εμφανίστηκαν στην ομάδα του εμβολίου, ενώ τα 63 στην ομάδα του εικονικού φαρμάκου.
Στις 22 Μαΐου 2021, η Novavax και η Moderna ανακοίνωσαν μια συμφωνία με την κυβέρνηση της Νότιας Κορέας για την κατασκευή των εμβολίων τους για τον COVID-19. Το εμβόλιο αναπτύσσεται επίσης από κοινού (με το Coalition for Epidemic Preparedness Innovations) στην Ινδία με την επωνυμία Covovax.
Στις 6 Σεπτεμβρίου 2021, η Novavax και η Takeda Pharmaceutical Company ανακοίνωσαν ότι η κυβέρνηση του Υπουργείου Υγείας, Εργασίας και Πρόνοιας της Ιαπωνίας θα αγοράσει 150 εκατομμύρια δόσεις του υποψήφιου εμβολίου TAK-019 της Novavax εν αναμονή της ρυθμιστικής έγκρισης.
Στις 22 Δεκεμβρίου 2021, η Novavax επιβεβαίωσε την αποτελεσματικότητα δύο δόσεων εμβολίου κατά της παραλλαγής Omicron του SARS-CoV-2. Τα νέα δεδομένα υποδηλώνουν ότι το εμβόλιο παρέχει μια ανοσολογική απόκριση έναντι της παραλλαγής Omicron και άλλων παραλλαγών του κοροναϊού. Η απόκριση των αντισωμάτων έναντι του όμικρον είναι τέσσερις φορές χαμηλότερη από την αρχική παραλλαγή. Μια τρίτη δόση του εμβολίου που χορηγήθηκε σε ενήλικες, έξι μήνες μετά τις δύο πρώτες δόσεις, αύξησε το επίπεδο των εξουδετερωτικών αντισωμάτων κατά της παραλλαγής όμικρον κατά 73,5 φορές, καθιστώντας το πιο αποτελεσματικό στην πρόληψη της εισόδου του όμικρον στα ανθρώπινα κύτταρα.
Εξουσιοδότηση και αίτηση
Την 1η Νοεμβρίου 2021, το Novavax and Serum Institute of India ανακοίνωσε ότι η Εθνική Υπηρεσία Ελέγχου Φαρμάκων και Τροφίμων της Ινδονησίας, ή Badan Peng was Obat dan Makanan (Badan POM), χορήγησε άδεια χρήσης έκτακτης ανάγκης (EUA) για το ανασυνδυασμένο νανοσωματίδιο Novavax εμβόλιο COVID-19 με βάση πρωτεΐνη με ανοσοενισχυτικό Matrix-M. Θα κατασκευάζεται από τη SII στην Ινδία και θα διατίθεται στην αγορά από τη SII στην Ινδονησία με την επωνυμία Covovax.
Στις 20 Δεκεμβρίου 2021, ο Ευρωπαϊκός Οργανισμός Φαρμάκων συνέστησε το εμβόλιο Novavax's Nuvaxovid για υπό όρους άδεια κυκλοφορίας, το οποίο εγκρίθηκε επίσημα από την Ευρωπαϊκή Επιτροπή, καθιστώντας το το πέμπτο εγκεκριμένο εμβόλιο COVID-19 στην Ευρωπαϊκή Ένωση μετά τα Pfizer/BioNTech, Moderna, Janssen και AstraZeneca.
Στις 20 Ιανουαρίου 2022, η Υπηρεσία Θεραπευτικών Αγαθών (TGA) χορήγησε προσωρινή έγκριση στην Biocelect Pty Ltd (για λογαριασμό της Novavax Inc) για το εμβόλιο της για τον COVID-19, NUVAXOVID. Αυτό είναι το πρώτο πρωτεϊνικό εμβόλιο COVID-19 που έλαβε ρυθμιστική έγκριση στην Αυστραλία.
Στις 31 Ιανουαρίου 2022, η Novavax υπέβαλε αίτηση στην Ομοσπονδιακή Υπηρεσία Φαρμάκων (FDA) για άδεια χρήσης έκτακτης ανάγκης (EUA) για τον NVX-CoV2373 και στις 7 Ιουνίου, η επιτροπή εξωτερικών συμβούλων του FDA συνέστησε από τον FDA να χορηγήσει το EUA.
Τον Φεβρουάριο του 2022, η Health Canada εξουσιοδότησε τη Nuvaxovid για την πρόληψη του COVID-19 σε ενήλικες 18 ετών και άνω.
Στις 13 Ιουλίου 2022, η Υπηρεσία Τροφίμων και Φαρμάκων των ΗΠΑ εξέδωσε εξουσιοδότηση έκτακτης χρήσης (EUA) για το εμβόλιο Novavax COVID-19, ενισχυτικό για την πρόληψη του COVID-19 που προκαλείται από το σοβαρό οξύ αναπνευστικό σύνδρομο κοροναϊού 2 (SARS-CoV-2). σε άτομα ηλικίας 18 ετών και άνω.
Εξωτερικοί σύνδεσμοι
Κατηγορία:Φαρμακευτικές εταιρίες
Λεωνίδας Αλβάνας
Ο Λεωνίδας Αλβάνας ή Αλμπάνας (Κέρκυρα 1823 – εντ. 1881), ήταν Έλληνας Επτανήσιος συνθέτης του 19ου αιώνα, γνωστός κυρίως για τα τραγούδια του τα οποία χαρακτηρίζονται για το επτανησιακό τους χρώμα. Από αυτή την άποψη μπορεί να θεωρηθεί ως ένας αντιπροσωπευτικός συνθέτης έντεχνου τραγουδιού του δεύτερου (κατά πάσα πιθανότητα) μισού του 19ου αιώνα.
Βιογραφικά στοιχεία
Ο Λεωνίδας Αλβάνας προερχόταν από οικογένεια μορφωμένων Κερκυραίων ευγενών. Ήταν αδελφός του νομομαθούς εκκλησιαστικού φιλολόγου και λογίου, Φρειδερίκου Αλβάνα (1827-91) και της επίσης λογίας Μαργαρίτας Αλβάνα-Μηνιάτη (1821-77). Υπήρξε μέλος (εταίρος) της Φιλαρμονικής Εταιρείας Κερκύρας. Ο Αλβάνας έγραψε αποκλειστικά φωνητική μουσική, συγκεκριμένα, για φωνή και ορχήστρα ή όργανα, χορωδιακά και αρκετά τραγούδια. Η μελωδική γραμμή των συνθέσεών του είναι απλή, με χαρακτηριστικό επτανησιακό χρώμα. Τα έργα φαίνεται ότι ήταν πολύ δημοφιλή στην Κέρκυρα και τα Επτάνησα του 19ου αιώνα. Τα περισσότερα στοιχεία για τις συνθέσεις του υπάρχουν καταχωρημένα στο Μοτσενίγειο Ιστορικό Αρχείο Νεοελληνικής Μουσικής (φάκελος αρ. 717, Εθνική Βιβλιοθήκη Αθηνών).
Στα Γενικά Αρχεία του Κράτους (Γ.Α.Κ.) του νομού Κερκύρας εντοπίστηκε ένας βιβλιοδετημένος τόμος, ο οποίος περιείχε εικοσιένα τραγούδια για φωνή και πιάνο του συνθέτη (Αρχείο Δ. Κόλλα, Φ. 23/ υπ. 18). Φωτοαντίγραφο του συγκεκριμένου τόμου υπάρχει στη συλλογή παρτιτούρων της Αναγνωστικής Εταιρείας Κερκύρας. Τα τραγούδια που περιέχονται στον τόμο είναι όλα χειρόγραφα, κατά πάσα πιθανότητα από το χέρι τού ιδίου τού Αλβάνα, ενώ είναι αριθμημένα με αριθμό opus από το 1 ως το 21, χωρίς όμως κάποια χρονολογική ένδειξη. Χρησιμοποιείται τόσο η ελληνική όσο και η ιταλική γλώσσα, ενώ σε πέντε περιπτώσεις το κείμενο απαντά και στις δύο γλώσσες. Οι στιχουργοί, ωστόσο, είναι άγνωστοι, πλην του τραγουδιού «Όνειρον και όρκος», opus 21, σε στίχους του Κερκυραίου Ιωάννη Ρινόπουλου. Αν και όλα σχεδόν τα έργα είναι γραμμένα για φωνή (ή δύο φωνές) και πιάνο, στη σύνθεση Elegia per Canto e Violino, opus 15, η γραμμή του βιολιού μπορεί να εκτελεστεί εναλλακτικά από παιδική φωνή. Επίσης, η ρομάντζα Amelia, opus 19, είναι γραμμένη για φωνή και κιθάρα. Αξιοσημείωτο είναι ότι τα περισσότερα από τα έργα φέρουν αφιέρωση σε κάποιο πρόσωπο.
Εργογραφία
(Πηγές εργογραφίας  )
Χρυσή Ακτή (συνοικία Αμμοχώστου)
Η Χρυσή Ακτή είναι συνοικία του Δήμου Αμμοχώστου. Μετά την τουρκική εισβολή του 1974, η διοικητική έκταση της συνοικίας και γενικότερα του Δήμου Αμμοχώστου δεν ελέγχεται από την Κυπριακή Δημοκρατία. Τα εδάφη αυτά ανήκουν εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκουν στο μη αναγνωρισμένο κράτος της Τουρκικής Δημοκρατίας Βορείου Κύπρου. Από το 1974, η Χρυσή Ακτή, όπως και άλλες συνοικίες του Δήμου Αμμοχώστου, παραμένει περίκλειστη από τον τουρκικό στρατό και απαγορεύεται η είσοδος σε αυτήν.
Τοποθεσία
Η Χρυσή Ακτή αποτελεί μέρος των Βαρωσίων, δηλαδή της νέας Αμμοχώστου. Στα νότια συνορεύει με τον Άγιος Μέμνων, στα δυτικά με τον Σταυρό, στα βορειοδυτικά με την Αγία Ζώνη και στα βόρεια με τον Άγιο Νικόλαο. Το ανατολικό μέρος της διοικητικής της έκτασης είναι παραθαλάσσιο.
Παραπομπές
Κατηγορία:Συνοικίες Δήμου Αμμοχώστου
Κλήτος Χατζηθεόκλητος
Ο Κλήτος Χατζηθεόκλητος γεννήθηκε  στις Σέρρες το 1947, σπούδασε νομικά και υπηρέτησε στην Τράπεζα της Ελλάδος. Από πολύ νωρίς ασχολήθηκε ιδιαίτερα με τη λογοτεχνία.
Πηγές
Κατηγορία:Έλληνες συγγραφείς
Δισκογραφία της Δέσποινας Βανδή
μικρογραφία|Despina Vandi Live in Fever 2011
Digital singles
Digital Singles
Συμμετοχές σε δίσκους
(Music - Lyrics: Schiller / Phoebus)
Δεύτερη φωνή
Βανδη Δεσποινα
Oculus Rift
μικρογραφία|Γυαλιά εικονικής πραγματικότητας Oculus Rift Η Oculus Rift είναι σειρά γυαλιών εικονικής πραγματικότητας ανεπτυγμένα και κατασκευασμένα από την Oculus VR, τμήματος της Facebook Inc., που κυκλοφόρησε στις 28 Μαρτίου 2016.
Παραπομπές
Κατηγορία:Αμερικανικές εφευρέσεις
Ο εθνικοσοσιαλισμός και η αρχαιότητα
Το Ο εθνικοσοσιαλισμός και η αρχαιότητα (γαλλικά: Le National-socialisme et l'Antiquité) είναι βιβλίο του Γιοάν Σαπουτό, ιστορικού ειδικού επί της νεότερης ιστορίας και του ναζισμού. Το συγκεκριμένο βιβλίο αντλεί το περιεχόμενό του από την διδακτορική διατριβή του Σαπουτό στην Ιστορία, η οποία συνεγράφη στο Πανεπιστήμιο Παρίσι 1, υπό την καθοδήγηση των Ρομπέρ Φρανκ και Ετιέν Φρανσουά, και soutenue το 2006. Εντός του βιβλίου περιγράφει την χρησιμοποίηση της Αρχαίας Ελλάδας και της Αρχαίας Ρώμης από το ναζιστικό καθεστώς για προπαγανδιστικούς σκοπούς. Το βιβλίο έλαβε ιδιαιτέρως θετικές κριτικές από Γάλλους ιστορικούς, ωστόσο, η κριτική απέναντί του ήταν περισσότερο μοιρασμένη από την πλευρά των Γερμανόφωνων ιστορικών.
Κριτική
Το βιβλίο έτυχε ιδιαιτέρως θετικής κριτικής στη Γαλλία.
Ο Μωρίς Σαρτρ, ιστορικός ειδικός επί της αρχαίας ιστορίας το χαρακτήρισε ως «αξιόλογο έργο» το οποίο εξιστορεί την «εξέχουσα θέση» την οποία η Αρχαία Ελλάδα και η Αρχαία Ρώμη είχαν εντός του εθνικοσοσιαλιστικού φαντασιακού. Σύμφωνα με τον ίδιον, «ο Γιοάν Σαπουτό εξερευνεί όλες της πτυχές της ναζιστικής εργαλειοποίησης μίας φαντασιοποιημένης Αρχαιότητας, ανακατασκευασμένης βάσει φυλετικών κριτηρίων», ενώ, επίσης, χρησιμοποιεί «την εύστοχη φράση» των «λεηλατητών της Ιστορίας» για τους Ναζί, οι οποίοι «δεν δίστασαν να παραμορφώσουν τα πλέον σίγουρα ιστορικά δεδομένα, τεμαχίζοντας την ιστορία ενός πολιτισμού, ο οποίος βρισκόταν υπό καθεστώς ομηρίας» .
Ο λατινιστής και ειδικός επί της ρωμαϊκότητας, Κλωντ Αζιζά, το χαιρετίζει ως «ένα βιβλίο το οποίο καλείται να καταστεί έργο αναφοράς», εντός του οποίου ο Γιοάν Σαπουτό «καταφέρνει με επιτυχία» να καινοτομήσει καταδεικνύοντας πως «το καθεστώς πέτυχε να αποδείξει, χάρη σε αριθμό ιστορικών παραχαράξεων τις οποίες ο συγγραφέας αναφέρει με τρομακτική ακρίβεια, πως οι Αρχαίοι Έλληνες και οι Αρχαίοι Ρωμαίοι προέρχονταν από τον Βορρά, όπως και οι Αρχαίοι Γερμανοί. Όσο για την εγκατάστασή τους νοτιότερα, αυτή αποτελούσε μέρος μίας ευρύτερης φυσικής μεταναστευτικής πορείας». Σύμφωνα με τον Αζιζά, «τίποτα δεν φαινόταν να προϊδεάζει αυτό τον ακαδημαϊκό επιμελητή νεότερης ιστορίας στο Πανεπιστήμιο του Γκρενόμπλ να ενδιαφερθεί για την Αρχαιότητα, έως ότου εξεπλάγη εμπρός σε δηλώσεις, όπως, μεταξύ άλλων, του Ρόζενμπεργκ («Οι Αρχαίοι Έλληνες ήταν λαός του Βορρά») και του Χίτλερ, για τον οποίο υπήρχε μία «φυλετική ενότητα» μεταξύ Αρχαίων Ελλήνων, Αρχαίων Ρωμαίων και Αρχαίων Γερμανών».
Η Περίν Σιμόν-Ναούμ, ειδικός επί της νεότερης ιστορίας, καθώς και του Ιουδαϊσμού, ανέφερε σχετικά με το βιβλίο πως «πολύ περισσότερο από μία μελέτη σχετικά με την θέση της Αρχαιότητας στην γενικότερη εικόνα του ναζιστικού καθεστώτος, πρόκειται, στην πραγματικότητα, για μία παρατήρηση σχετικά με την δύναμη της ιστορίας που κάνει ο Σαπουτό εντός του συγκεκριμένου έργου, γεγονός το οποίο είναι, αναμφίβολα, και το πλέον ενδιαφέρον και περισσότερο καινοτόμο της εργασίας του». Για την ίδια, «εντός μίας λόγιας και ενδιαφέρουσας εργασίας, ο Γιοάν Σαπουτό καταδεικνύει πως το Ράιχ δεν περιορίστηκε στην παραχάραξη της αρχαίας ιστορίας, αλλά, αντιθέτως, κατευθυνόταν από αυτή.» Πράγματι, «μετενσαρκωμένος ως άλλος Λεωνίδας στην ηγεσία των στρατιών του, ο Φύρερ όχι απλώς ανακαταλαμβάνει τα ελληνικά εδάφη, αλλά, ταυτόχρονα, έβλεπε τον εαυτό του ως μετενσάρκωση του Αρχαίου Έλληνα ήρωα ο οποίος βρισκόταν αντιμέτωπος με το πεπρωμένο του. Όπως συνέβαινε και με τους αρχαίους ήρωες των οποίων το κλέος εξασφάλιζε το πέρασμά τους στην αιωνιότητα, αντιστοίχως, φαίνεται να αποδέχθηκε από αρκετά νωρίς το ενδεχόμενο μίας ήττας.» Από τα παραπάνω, καταλήγει στο συμπέρασμα πως «σε μία ύστατη ανατροπή, η αναφορά στην Αρχαιότητα, πλέον, δεν παρέπεμπε το Ράιχ στις αναλαμπές της ζωής, αλλά στη βεβαιότητα του θανάτου.».
Η ιστορικός Μαριλίν Ντεουαβρέν-Φαρί βλέπει στη μελέτη του Σαπουτό «ένα καινοτόμο βιβλίο», εντός του οποίου «ο Γιοάν Σαπουτό θέλει να κόψει τους δεσμούς με μία ιστοριογραφική παράδοση η οποία ήταν αρκετά επιφυλακτική ως προς την σύνδεση μεταξύ εθνικοσοσιαλισμού και Αρχαιότητας, παρά το γεγονός, ωστόσο, πως η Αρχαιότητα ήταν διάχυτη τόσο στις ιδέες όσο και στις πράξεις του εθνικοσοσιαλισμού: ομιλίες, διδασκαλία, τέχνες, αρχιτεκτονική (...)» και ο οποίος πετυχαίνει τον σκοπό του, εκείνο του «να κάνει κατανοητό τον τρόπο με τον οποίο οι Ναζί προχώρησαν σε μία παραχάραξη της Αρχαιότητας, την οποία και χρησιμοποίησαν προκειμένου να ριζώσουν την ιδεολογία τους στην ιστορία», ενώ, παράλληλα, «καταδεικνύει με σχολαστικότητα τον βαθμό στον οποίον η χειραγώγηση βρισκόταν στο επίκεντρο της απολυταρχικού εγχειρήματος. Η ιστορία βρισκόταν στην υπηρεσία του εθνικοσοσιαλισμού, όπως έγραφε και ο Χίτλερ εντός του βιβλίου του, Ο Αγών μου» Από την πλευρά του, ο Τιερί Φεράλ, γερμανιστής και ειδικός επί του ναζισμού δείχνει, επίσης, ενδιαφέρον για ένα βιβλίο το οποίο, σύμφωνα με τον ίδιο, είναι «ιδιαιτέρως πειστικό μέσω των γραφόμενών του τα οποία τεκμηριώνονται αρτίως μέσω αξιόπιστων παραπομπών σε κρατικά έγγραφα» και «καλύπτει ένα προϋπάρχον κενό στην έρευνα επί του εθνικοσοσιαλισμού και δεν είναι δυνατό παρά να τύχει αποδοχής». Ωστόσο, παράλληλα, προειδοποιεί πως «για ένα αναγνωστικό κοινό με ελλιπές ή μηδαμινές γνώσεις επί του συγκεκριμένου θέματος, υπάρχει ο κίνδυνος, ανεξαρτήτως των προθέσεων του ερευνητή και όπως για οποιοδήποτε «βαρύ βιβλίο», της υπερεκτίμησης του ρόλου της ελληνικής και λατινικής αρχαιότητας στην εθνικοσοσιαλιστική ιδεολογία, ενώ, στην πραγματικότητα, αποτέλεσε, απλώς, μία εκ των πτυχών της.».
Αντιθέτως, μεταξύ των Γερμανόφωνων ιστορικών, το βιβλίο έτυχε περισσότερο μοιρασμένης κριτικής.
Σύμφωνα με τον Ματτίας Βίλλινγκ, η μονογραφία του Σαπουτό είναι άξια «υψηλής εκτίμησης», λόγω της πληθώρας των πτυχών οι οποίες καταδεικνύουν την απολυταρχικής φύσεως χρησιμοποίηση της Αρχαιότητας από το χιτλερικό καθεστώς.
Από την πλευρά του, ο Ούβε Βάλτερ είναι αρκετά πιο αυστηρός ως προς την κριτική του βιβλίου. Συγκεκριμένα, αν και αναγνωρίζει το γεγονός πως οι ειδικοί θα είναι σε θέση να βρουν εντός αυτού αριθμό διδαγμάτων, ρύσεων και άκρως διαφωτιστικών liaisons transversales, ωστόσο, εκτιμά πως «το βιβλίο δεν είναι σε θέση να ικανοποιήσει πραγματικά», καθώς σημαντικές έρευνες επί του θέματος δεν έχουν ληφθεί υπόψη. Ο συγγραφέας παραθέτει παράλληλα, σύμφωνα με τον ίδιο, κείμενα του Χίτλερ και άλλων ηγετικών ναζιστικών στελεχών και προπαγανδιστικά εγχειρίδια και φυλλάδια, υπονοώντας, ως αποτέλεσμα, ένα υψηλό επίπεδο ομοιογένειας μεταξύ των δύο, πράγμα το οποίο διαψεύδεται άμεσα μέσω των παραπομπών οι οποίες καταδεικνύουν την ύπαρξη αριθμού διαφορετικών ιδεολογικών ρευμάτων, τα οποία ήσαν μεταξύ τους εχθρικά διακείμενα. Ωστόσο, σύμφωνα με τον Βάλτερ, ως βασική έλλειψη στην εργασία του Σαπουτό υπάρχει το ενδιαφέρον το οποίο επεδείκνυε ο Φόλκερ Λόζεμαν εντός της πρωτοποριακής διδακτορικής διατριβής του, υπό τον τίτλο Nationalsozialismus und Antike (1977), για το θεσμικό πλαίσιο, καθώς και την περαιτέρω ανάπτυξή του. Επιπλέον, λείπει η σε βάθος γνώση των συγγραφέων οι οποίοι αναφέρονται. Αν και, σύμφωνα με τον Βάλτερ, είναι δυνατό να συγχωρεθούν ένας αριθμός λαθών σε επίπεδο λεπτομερειών, όπως λάθος ορθογραφημένα ονόματα, εσφαλμένες ημερομηνίες ή εσφαλμένες μεταφράσεις, ωστόσο, κάτι τέτοιο δεν μπορεί να γίνει για την τοποθέτηση εντός ενός ίδιου πλαισίου μίας ειδικής έκδοσης του κεφαλαίου του βιβλίου Ρωμαϊκή ιστορία του Μόμσεν σχετικά με την εβραϊκή αρχαιότητα και ναζιστικών προπαγανδιστικών φυλλαδίων, , παρά το γεγονός πως τόσο ο εκδότης όσο και ο συγγραφέας του συγκεκριμένου βιβλίου ήσαν Εβραίοι, το οποίο και είναι δυνατό να οδηγήσει στο συμπέρασμα πως ο Σαπουτό ουδέποτε μελέτησε αυτοπροσώπως το συγκεκριμένο βιβλίο. Τέλος, ο Βάλτερ καταλήγει πως παρά τον πλούτο πληροφοριών του, ωστόσο, «από μεθοδικής και τεχνικής άποψης το συγκεκριμένο βιβλίο αποτελεί περισσότερο ένα βήμα προς τα πίσω».
Παραπομπές
Κατηγορία:Γαλλική λογοτεχνία Κατηγορία:Ιστορικά συγγράμματα Κατηγορία:Ναζισμός
ΤΣΦ Μπάγερ Λεβερκούζεν
Η ΤΣΦ Μπάγερ 04 Λεβερκούζεν (γερμανικά: TSV Bayer 04 Leverkusen) είναι ένα αθλητικό σωματείο από το Λεβερκούζεν, με περίπου 10.000 μέλη (από τον Ιανουάριο του 2009) τα περισσότερα εν σχέση με άλλους συλλόγους στη Βόρεια Βεστφαλία. Ιδρύθηκε αρχικά την 1η Ιουλίου του 1904 ως αθλητικός σύλλογος της Μπάγερ (Turn- und Spielverein der Farbenfabriken vormals Friedrich Bayer & Co.). Ο σύλλογος ουσιαστικά δημιουργήθηκε το 1984. Τα χρώματα της ομάδας είναι το κόκκινο και το λευκό, ενώ το τμήμα ποδοσφαίρου φέρει κόκκινο και μαύρο ως συνέχεια της παράδοσης του αθλητικού σωματείου.
Με σύνολο 11 τμήματα και 2 παραρτήματα, ο σύλλογος διαθέτει από τμήματα υποδομής έως και επαγγελματικές ομάδες. Δραστηριοποιείται σε ποδόσφαιρο, καλαθοσφαίριση, πετοσφαίριση, χειροσφαίριση, στίβο, γυμναστική, κολύμβηση, ξιφασκία, πυγμαχία, τζούντο, τρίαθλο, φίστμπολ, όπως και στον αθλητισμό για άτομα με ειδικές ανάγκες.
Τμήμα ποδοσφαίρου
Το επαγγελματικό ποδοσφαιρικό τμήμα δημιουργήθηκε το 1999 και λειτουργεί ως ξεχωριστή εταιρεία (Bayer 04 Leverkusen Fußball GmbH).
Τμήμα καλαθοσφαίρισης
Το τμήμα καλαθοσφαίρισης του συλλόγου δημιουργήθηκε το 1968. Από το 2006, το τμήμα διαθέτει και ακαδημία καλαθοσφαίρισης.
Εξωτερικοί σύνδεσμοι
Κατηγορία:Αθλητικοί σύλλογοι Γερμανίας
Δελφύνη (μυθολογία)
Η Δελφύνη είναι χθόνια θεότητα, κόρη της Γαίας, με τη μορφή γυναίκας και φιδιού. Αδελφός της ήταν ο Τυφώνας, που της έδωσε να φυλάει τα "νεύρα" του Δία αφού τα αφαίρεσε ο ίδιος μετά τη νικητήρια μάχη του με τον μεγάλο θεό.
Τη Δελφύνη σκότωσε ο Απόλλων, όταν εκείνος ήταν ακόμα παιδί, μέσα σε χαράδρα του Παρνασσού. Αναφέρεται επίσης πως η Δελφύνη έδωσε το όνομα της στους Δελφούς, ιερό του Απόλλωνα.
Παραπομπές
Κατηγορία:Χθόνιες θεότητες της ελληνικής μυθολογίας
Ακρόπολις (συνοικία Αμμοχώστου)
Η Ακρόπολις είναι συνοικία του Δήμου Αμμοχώστου. Μετά την τουρκική εισβολή του 1974, η διοικητική έκταση της συνοικίας και γενικότερα του Δήμου Αμμοχώστου δεν ελέγχεται από την Κυπριακή Δημοκρατία. Τα εδάφη αυτά ανήκουν εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκουν στο μη αναγνωρισμένο κράτος της Τουρκικής Δημοκρατίας Βορείου Κύπρου. Από το 1974, μέρος της συνοικίας Ακρόπολις, όπως και άλλες συνοικίες του Δήμου Αμμοχώστου, παραμένει περίκλειστο από τον τουρκικό στρατό και απαγορεύεται η είσοδος σε αυτό.
Τοποθεσία
Η Ακρόπολις αποτελεί μέρος των Βαρωσίων, δηλαδή της νέας Αμμοχώστου. Στα νότια συνορεύει με τον Άγιος Μέμνων, στα δυτικά με τον Άγιο Γεώργιο, στα βόρεια με την Χρυσοσπηλιώτισσα, στα βορειανατολικά με την Αγία Ζώνη και στα ανατολικά με τον Σταυρό.
Σούβλισμα
μικρογραφία|300x300εσ|Ψητό κοτόπουλο το οποίο ψήνεται σε οριζόντια σούβλα Το σούβλισμα είναι είδος ψησίματος στο οποίο το κρέας βιδώνεται πάνω σε μια σούβλα – μια πολύ στερεά ράβδο που χρησιμοποιείται για να κρατά το φαγητό στην ίδια θέση όσο ψήνεται πάνω από φωτιά, στο τζάκι ή στο φούρνο. Η μέθοδος του σουβλίσματος χρησιμοποιείται για το ψήσιμο μεγάλων κομματιών κρέατος ή ολόκληρων ζώων (π.χ. χοίρος, γαλοπούλα). Κατά το σούβλισμα η σούβλα περιστρέφεται, μαγειρεύοντας το κρέας ομοιόμορφα.
Κατηγορία:Τεχνικές μαγειρέματος Κατηγορία:Κρέας
Ανρί Φαντέν-Λατούρ
Ο Ανρί Φαντέν-Λατούρ (γαλλικά: Henri Fantin-Latour), 1836 – 1904, ήταν Γάλλος ζωγράφος, χαράκτης και λιθογράφος, γνωστός για τις νεκρές φύσεις του με άνθη και φρούτα, τις ομαδικές συνθέσεις όπου απεικονίζονται διάσημοι καλλιτέχνες και συγγραφείς, καθώς και για τα αλληγορικά έργα του.
Βιογραφικά στοιχεία
Ο Ανρί Φαντέν-Λατούρ γεννήθηκε στις 14 Ιανουαρίου 1836 στη Γκρενόμπλ της Ιζέρ. Ως νέος, έλαβε μαθήματα σχεδίου από τον πατέρα του, ο οποίος ήταν επίσης καλλιτέχνης. Το 1850 εισήλθε στη Σχολή σχεδίου, όπου μαθήτευσε κοντά στον Λεκόκ ντε Μπουαμπωντράν. Αφού σπούδασε στη Σχολή Καλών Τεχνών στο Παρίσι, από το 1854 αφιέρωσε πολύ χρόνο στη μελέτη και αντιγραφή έργων των παλιών δασκάλων στο μουσείο του Λούβρου. Άρχισε να εκθέτει στο επίσημο γαλλικό Σαλόν, αλλά το 1863 παρουσίασε επίσης έργα του στο επαναστατικό Σαλόνι των Απορριφθέντων.
Ο Φαντέν-Λατούρ είχε πολλούς φίλους ανάμεσα στους κορυφαίους Γάλλους ζωγράφους της εποχής του, μεταξύ των οποίων οι Ενγκρ, Ευγένιος Ντελακρουά, Καμίλ Κορό, Εντουάρ Μανέ, Γκυστάβ Κουρμπέ και Τζέιμς Άμποτ ΜακΝίλ Γουίσλερ. Οι συνθέσεις προσωπογραφιών των φίλων του, συχνά διατεταγμένες όπως τα ολλανδικά πορτρέτα συντεχνιών του 17ου αιώνα, είναι ενδιαφέρουσες για την απεικόνιση λογοτεχνικών και καλλιτεχνικών προσωπικοτήτων της εποχής. Αν και πολλοί από τους φίλους του συνδέθηκαν με νέα ανερχόμενα καλλιτεχνικά κινήματα, το ίδιο το έργο του Φαντέν-Λατούρ παρέμεινε συντηρητικό αλλά με ανεξάρτητο ύφος. αριστερά|μικρογραφία|272x272εσ|Η Επέτειος, 1878, Μουσείο της [[Γκρενόμπλ]] Οι πίνακες λουλουδιών του εκτιμήθηκαν ιδιαίτερα στην Αγγλία, όπου έκανε αρκετά ταξίδια μεταξύ 1859 και 1881. Μέσω του Τζέιμς Άμποτ ΜακΝίλ Γουίσλερ και του σερ Έβερετ Μιλαί, γνωρίστηκε με τον πλούσιο ερασιτέχνη χαράκτη Έντουιν Έντουαρντς, ο οποίος υποστήριξε τον Φαντέν-Λατούρ για χρόνια αγοράζοντας τις νεκρές φύσεις του.
Εκτός από τους ρεαλιστικούς πίνακές του, κατά την τελευταία περίοδο της ζωής του, ο Φαντέν-Λατούρ δημιούργησε ευφάνταστες λιθογραφίες εμπνευσμένες από τη μουσική μεγάλων κλασικών συνθετών. Δημοσίευσε λιθογραφίες, φανταστικά σχέδια-εικονογραφήσεις εμπνευσμένες από τον Ρίχαρντ Βάγκνερ, όπως Ο χρυσός του Ρήνου και Η Μούσα, οι οποίες συνέβαλαν να εδραιώσει τη φήμη του μεταξύ της πρωτοπορίας του Παρισιού ως αντι-νατουραλιστής ζωγράφος. Στο Σαλόν του 1876 εξέθεσε το έργο Η Επέτειος, τιμώντας τον συνθέτη Εκτόρ Μπερλιόζ. Επίσης, εικονογράφησε τις βιογραφίες του Αντόλφ Ζυλιάν Βάγκνερ (1886) και Μπερλιόζ (1888).
Το 1875, ο Ανρί Φαντέν-Λατούρ παντρεύτηκε τη ζωγράφο Βικτώρια Ντυμπούρ, μετά τον γάμο περνούσε τα καλοκαίρια του στο εξοχικό κτήμα της οικογένειας της συζύγου του στο Μπυρέ, Ορν στη Νορμανδία, όπου πέθανε στις 25 Αυγούστου 1904. Ενταφιάστηκε στο κοιμητήριο του Μονπαρνάς, στο Παρίσι.
Εξωτερικοί σύνδεσμοι
Κατηγορία:Γάλλοι ζωγράφοι Κατηγορία:Γάλλοι χαράκτες Κατηγορία:Γάλλοι λιθογράφοι
Λουδοβίκος Α΄ της Νάπολης
Ο Λουδοβίκος Α΄ της Νάπολης (Luigi, 1320 - 26 Μαΐου 1362) από τον Οίκο των Καπετιδών-Ανζού-Τάραντα ήταν πρίγκιπας του Τάραντα (1346 - 1362) και Βασιλιάς της Νεαπόλεως (1352 - 1362). Ήταν ο τέταρτος γιος του Φιλίππου Α΄ πρίγκιπα του Τάραντα και της Αικατερίνης Β΄ των Βαλουά, κόρης τού Καρόλου κόμη τού Βαλουά. Ο πατέρας του ήταν ο μικρότερος γιος του βασιλιά της Νάπολης Καρόλου Β΄ και της Μαρίας της Ουγγαρίας. Η μητέρα του ήταν κόρη του Καρόλου του Βαλουά από τη δεύτερη σύζυγό του Αικατερίνη Α΄ του Κουρτεναί, μικρότερης, ετεροθαλούς αδελφής του Φιλίππου ΣΤ΄ της Γαλλίας.
Ο Λουδοβίκος Α΄ έγινε βασιλιάς της Νάπολης χάρη στον γάμο του με την πρώτη του εξαδέλφη Ιωάννα Α΄ της Νάπολης, από τον Οίκο των Καπετιδών-Ανζού-Νάπολης. Ήταν ο δεύτερος σύζυγός της· ο πρώτος της σύζυγος Ανδρέας της Καλαβρίας -που ήταν επίσης πρώτος τους εξάδελφος- δολοφονήθηκε από συνωμοσία, στην οποία κατηγορήθηκαν για εμπλοκή και οι δύο. Όταν ανέβηκε στον θρόνο ο Λουδοβίκος,προσπάθησε με βία και αυταρχισμό να πάρει όλη την εξουσία στα χέρια του, μετατρέποντας την Ιωάννα σε διακοσμητική βασίλισσα. Με τον γάμο τους, που δεν ήταν ευτυχισμένος, ο Λουδοβίκος και η Ιωάννα απέκτησαν δυο κόρες: την Αικατερίνη και τη Φραγκίσκη, που πέθαναν σε βρεφική ηλικία. Η βασιλεία τού Λουδοβίκου και της Ιωάννας ήταν γεμάτη από συγκρούσεις, πολέμους και εξεγέρσεις, αλλά ο Λουδοβίκος -πέρα από αυταρχικός- αποδείχτηκε ικανός και αποτελεσματικός μονάρχης στον στρατιωτικό τομέα. Η Ιωάννα, μετά τον θάνατό του, παντρεύτηκε άλλες δύο φορές: με τον Ιάκωβο Δ΄ της Μαγιόρκας και τον Όθωνα Δ΄ κόμη τού Γκρούμπενχαγκεν, αλλά χάρη στις περιπέτειες που είχε με τον Λουδοβίκο, τους απαγόρευσε από την αρχή να έχουν εξουσίες.
Ο γάμος του με την Ιωάννα
Ο μεγαλύτερος αδελφός του Λουδοβίκου, ο Ροβέρτος πρίγκιπας του Τάραντα, είχε μία ανοιχτή υπόθεση με την Ιωάννα την εποχή που δολοφονήθηκε ο πρώτος της σύζυγος, ο 17χρονος Ανδρέας (18 Σεπτεμβρίου 1345), γι' αυτό θεωρήθηκαν ύποπτοι και οι δύο. Όταν δολοφονήθηκε ο Ανδρέας, η Ιωάννα βρισκόταν υπό την έντονη επίδραση του Ροβέρτου και τον Οκτώβριο του 1346 απέκτησε στενές σχέσεις με τον μικρότερο αδελφό του Λουδοβίκο. Η μητέρα τους πέθανε τον ίδιο μήνα· ο Ροβέρτος κληρονόμησε τα δικαιώματά της στη Λατινική Αυτοκρατορία της Κωνσταντινούπολης και παραχώρησε το πριγκιπάτο του Τάραντα στον Λουδοβίκο. Ο Λουδοβίκος και η Ιωάννα παντρεύτηκαν στη Νάπολη (22 Αυγούστου 1347) χωρίς απαλλαγή (ειδική άδεια) από τον πάπα Κλήμη ΣΤ΄, που ήταν απαραίτητη, επειδή ήταν πρώτα εξαδέλφια. Ο στόχος του γάμου ήταν βασικά να αναλάβει την εξουσία ο Λουδοβίκος και όχι να συμφιλιωθούν οι δύο κλάδοι της δυναστείας των Καπετιδών-Ανζού. Το ζεύγος δραπέτευσε για την Προβηγκία, στην οποία η σύζυγος του Ιωάννα ήταν κόμισσα, ενώ ο Λουδοβίκος Α΄ της Ουγγαρίας επιτέθηκε στη Νάπολη για να εκδικηθεί τον θάνατο του αδελφού του Ανδρέα. Η Ιωάννα συνάντησε στην Αβινιόν τον πάπα Κλήμη ΣΤ΄ (που ήταν επικυρίαρχος της Νάπολης) για τρεις λόγους: να τη συγχωρέσει για τον δεύτερο γάμο της χωρίς την άδειά του, να την απαλλάξει από τις κατηγορίες για τη δολοφονία του Ανδρέα και να τη βοηθήσει να ανακτήσει το βασίλειό της. Η Ιωάννα πώλησε την πόλη στον πάπα για να εξασφαλίσει την υποστήριξη του.